wickkiey/tamil-wikipedia-chunked huggingface dataset:
# ஐனா வில்பர்

## வாழ்க்கையும் தொழிலும்

### 2000-2004: பஸ்ஸா-ஆர்

2000 ஆம் ஆண்டு, ஐனா வில்பர் Звуковой барьер (Zvukovoi barer) என்ற இசைக் குழுவில் சேர்ந்தார். பின்னர், இசைக்குழு அதன் பெயரை பஸ்ஸா-ஆர் என மாற்றியது. அக்குழுவில் 2002 வரை இவர் இருந்தார். இசைக்குழு உறுப்பினர்களின் கூற்றுப்படி, இவர்களின் இசை " கடின ராக்கை விட இலகுவானது பாப் ராக்கைவிட கனமானது".  
2004 மே முதல் நாளன்று ககோவ்காவில், உக்ரைன் குடியரசு தலைவரான லியோனிட் குச்மா ஆதரவின் கீழ் உக்ரைனின் கலாச்சார மற்றும் கலை அமைச்சின் ஆதரவுடன், 13 வது சர்வதேசவிழா தவ்ரிஸ்கி இஹ்ர் நடைபெற்றது. அதில் பஸ்ஸா-ஆர் குழுவும் கலந்துகொண்டது. இசைக்கலைஞர்கள் உக்ரேனிய மொழியில் ஐந்து பாடல்களை நிகழ்த்தினார்கள். அத்துடன் 2006 ஆண்டு குளோபல் பேட் ஆஃப் தி பேண்ட்ஸ் இசை விழா போட்டியில் உக்ரைன் சிறந்த மாற்று இசைக்குழு என்ற பட்டத்தை இந்த இசைக்குழு பெற்றது.  
இந்த இசைக் குழுவின் முதல் இசைக் கோப்பின் பதிவு 2006 ஆம் ஆண்டின் நடுப்பகுதியில் தொடங்கியது, அந்த ஆண்டு அக்டோபரில் வெளியீட திட்டமிடப்பட்டது. இசைக்குழுவின் சுறுசுறுப்பான கச்சேரி காலம் முடிந்த பிறகு, ஐனா இசைக்குழுவை விட்டு வெளியேறினார்.
# அல்மேட்ரோக்

**அல்மேட்ரோக்** (*Almadroc*) என்பது பூண்டு சேர்த்து தயாரிக்கப்படும் உணவு வகையாகும். இது பூண்டும் , பாலாடைக் கட்டியும் இணைந்த கத்தலான்களின் உணவு வகை ஆகும்.
இவ்வுணவு ஐரோப்பிய வரலாற்றின் நடுப்பகுதியில் (Llibre de Sent Soví) தோன்றியதாகக் கூறுவர். இதைப்போன்ற மற்றொரு (*Llibre del Coch*) உணவும் உள்ளது. ஆனால், இதன் சுவைச்சாற்றில் பூண்டு, முட்டை, பாலாடைக் கட்டி, புரோத்துக் (broth) கரைசல் இருக்கும். 15 ஆம் நூற்றாண்டில் திரிபுக் கொள்கை விசாரணையின் போது, இந்த உணவு (Fray Gonçalo Bringuylla) உண்ணப்பட்டதாக அறியப்படுகிறது.
# உருசியேந்திரமணி

**உருசியேந்திரமணி** ( *Rushyendramani* ) (1 ஜனவரி 1917 - 17 ஆகஸ்ட் 2002) ஆந்திரப் பிரதேசத்தைச் சேர்ந்த ஓர் இந்திய நடிகையும், பாடகியும், நடனக் கலைஞரும் மற்றும் பின்னணிப் பாடகியும் ஆவார். இவர் 150 க்கும் மேற்பட்ட திரைப்படங்களின் பணிபுரிந்துள்ளார். மேலும், 1935 முதல் 1986 வரை தெலுங்கு, தமிழ், கன்னடம், மலையாளம் மற்றும் இந்தி படங்களில் நடித்துள்ளார். *சீதா ராம ஜனனம்* (1944), *மல்லீஸ்வரி* (1951), *விப்ரநாராயணா* (1954), *சிந்தாமணி* (1956) போன்றவை இவரது குறிப்பிடத்தக்க படங்களில் அடங்கும். *ஸ்ரீ ஷீரடி சாய்பாபா மஹாத்யம்* (1986) இவரது கடைசி படமாகும்.
# உருசியேந்திரமணி

## ஆரம்ப கால வாழ்க்கை

உருசியேந்திரமணி 1917 ஜனவரி 1 அன்று ஆந்திரப் பிரதேசத்தின் விசயவாடாவில் பிறந்தார்.
# உருசியேந்திரமணி

## ஆரம்ப கால வாழ்க்கை

### நாடக அரங்கம்

இந்திய பாரம்பரிய இசை மரபுகள் இரண்டிலும் பயிற்சி பெற்ற பாடகியான இவர் குச்சிப்புடி மற்றும் பரதநாட்டியம் ஆகியவற்றிலும் பயிற்சி பெற்றுள்ளார். தனது ஏழு வயதில் மேடையில் தனது வாழ்க்கையைத் தொடங்கிய இவர் பத்து வயதிலேயே கிருட்டிணன் மற்றும் பிரகலாதன் போன்ற வேடங்களில் நடிக்கத் தொடங்கினார். பின்னர் கொம்முரி பட்டாபி ராமையாவின் இலட்சுமி விலாச நாடக சபையில் சேர்ந்தார். கபிலவை ராமநாத சாஸ்திரி, புவ்வுலா ராமதிலகம் ஆகியோரிடம் பயிற்சி பெற்ற இவர் *சிந்தாமணி*, *சாவித்திரி* ஆகிய நாடகங்களில் நடித்தார்.  
கே. பி. நாகபூசணம் மற்றும் ப. கண்ணாம்பா ஆகியோர் நடத்திவந்த ஸ்ரீ ராஜராஜேஸ்வரி நாட்டிய மண்டலியில் சேர்ந்து, ஆந்திரப் பிரதேசம், கருநாடகம், மகாராட்டிரம், ஒடிசா மற்றும் தமிழ்நாட்டின் சில பகுதிகளை விரிவாகச் சுற்றி வந்தார். *ரங்கூன் ரவுடி*யில் பிரபாவதியாகவும் *சாவித்திரியில்* நாரதராகவும் நடித்ததற்காக இவர் பாராட்டுகளைப் பெற்றார். இவரது புகழ் மற்றும் நடிப்புத் திறமை இவருக்கு "ராயலசீமா ராணி" என்ற பெயரைப் பெற்றுத் தந்தது.
# உருசியேந்திரமணி

## திருமணம்

பல மேடை நாடகங்களுக்கு இசையமைத்த ஒரு சிறந்த இசைக்கலைஞரும் இசையமைப்பாளருமான ஜவ்வாடி ராமகிருஷ்ண ராவ் நாயுடுவை 1939 இல் திருமணம் செய்து கொண்ட இவர் அவருடன் சென்னைக்கு சென்றார். ராமகிருஷ்ண ராவ் தமிழில் *மாத்ரு பூமி* படத்தில் இசை உதவியாளராகப் பணியாற்றினார். அந்தக் காலத்தின் பல நடிகர்களைப் போலவே, உருசியேந்திரமணியும் ஒரு சிறந்த பாடகியாகவும் இருந்தார்.
# உருசியேந்திரமணி

## திருமணம்

### வெள்ளித் திரை

1935 இல் ராஜாராவ் நாயுடு தயாரித்த *ஸ்ரீகிருஷ்ண துலாபாரம்* என்ற படத்தின் மூலம் வெள்ளித்திரைக்கு சென்று சத்யபாமாவாக நடித்தார். இது வணிகரீதியாக தோல்வியடைந்தது. ஆனால் இவர் தனது பாடல் மற்றும் நடிப்பு திறமைக்காக பாராட்டைப் பெற்றார்.
பின்னர் ஐம்பெருங்காப்பியங்களில் ஒன்றான *சிலப்பதிகாரத்தின்* அடிப்படையில் படமாக்கப்பட்ட *பத்னி* (1942) திரைப்படத்தில் கண்ணகியாக நடித்தார். கோவலன் வேடத்தில் கோ. சூ. பிரகாஷ் ராவ் நடித்திருந்தார். இந்தப் படத்தின் வெற்றியின் மூலம் உருசியேந்திரமணி திரையுலகின் உச்சத்தை எட்டினார். பின்னர், *செஞ்சு லட்சுமி* படத்தில் ஆதிலட்சுமியாக நடித்திருந்தார். அதுவும் வெற்றி பெற்றது. 1944 இல் *சீதா ராம ஜனனம்*, அதைத் தொடர்ந்து *மல்லீஸ்வரி*, *விப்ர நாராயணா*, *மாயா பஜார்*, *ஜகதேக வீருணி கதா*, *அக்கி ராமுடு*, *ஸ்ரீ கிருஷ்ணா சத்யா* மற்றும் *பாண்டுரங்க மஹாத்யம் போன்ற அனைத்து முக்கிய தென்னிந்திய மொழிகள் மற்றும் இந்தியில் 150 படங்களுக்கு மேல் பல்வேறு கதாபாத்திரங்களை ஏற்று நடித்தார். இவரது பாடும் திறமைக்காக கார்வேதிநகரம் மன்னரால் "மதுர கான சரசுவதி" பட்டம் வழங்கப்பட்டது. இவர் தனது பேத்தி பவானியுடன் *பூதய்யனா மக அய்யு''(1974) என்ற கன்னடத் திரைப்படத்தில் நடித்தார். இப்படத்திற்காக பவானி சிறந்த நடிகைக்கான விருதையும், உருசியேந்திரமணி சிறந்த துணை நடிகைக்கான விருதையும் வென்றார்.
# உருசியேந்திரமணி

## இறப்பு

உருசியேந்திரமணி 17 ஆகஸ்ட் 2002 அன்று சென்னையில் இறந்தார்.
# பிலோமினா தம்புச்செட்டி

**பிலோமினா ருக்மாவதி தம்புச்செட்டி** (*Philomena Thumboochetty*; 10 அக்டோபர் 1913-மார்ச் 2000) ஓர் இந்திய வயலின் கலைஞர் ஆவார். இவர் பாரீசில் இசை பயில அனுமதிக்கப்பட்ட முதல் இந்திய இசைக்கலைஞர் ஆவார்.
# பிலோமினா தம்புச்செட்டி

## இளமையும் கல்வியும்

பிலோமினா தம்புச்செட்டி பெங்களூரில் பிறந்து மைசூரில் கல்வி கற்றார். இவர் டி. தம்புச் செட்டி மற்றும் செல்வவதியின் மகளாவார். இவரது தந்தை மைசூர் மகாராஜாவின் தனிச் செயலாளராக இருந்தார். இவரது தாத்தா தி. ஆர். ஏ. தம்புச் செட்டி மைசூர் தலைமை நீதிமன்றத்தின் முதல் இந்தியத் தலைமை நீதிபதி ஆவார். இவரது குடும்பம் உரோமன் கத்தோலிக்க மதத்தினைச் சார்ந்தது. இவர் கல்கத்தா இசைப் பள்ளியில் இசையினைக் கற்றுக்கொண்டார். இதன் பின்னர் இலண்டன், திரினிட்டி கல்லூரியில் நிதியுதவியுடன் பயின்றார். தனது 16 வயதில், இளைய பங்கேற்பாளராக இந்தியாவிலிருந்து *கன்சர்வேட்டோயர் டி பாரீசில்* கலந்து இசை படிப்பினைத் தொடர அனுமதிக்கப்பட்டார். கன்சர்வேட்டோயர் டி பாரீசில் தனது படிப்பை முடித்த பிறகு, இவர் உருமேனிய வயலின் கலைஞrர் ஜார்ஜஸ் எனெஸ்கோவின் மாணவரானார்.
# பிலோமினா தம்புச்செட்டி

## தொழில்

தம்புச்செட்டி "வயலின் கலைஞராக இந்தியப் பெண்களில் ஒருவராகப் பெருமையடைந்தார்." இவரும் இவருடைய தாயும் ஐக்கிய இராச்சியத்தின் ஐந்தாவது ஜோர்ஜ் மற்றும் ராணி மேரி 1934இல் ஒரு நிகழ்ச்சியினை நடத்தினர். 1935ஆம் ஆண்டில், இவர் இலண்டனின் ஓர் இசை நிகழ்ச்சியை ஏயோலியன் அரங்கில் வழங்கினார். 1935-இல் இந்தியாவுக்குத் திரும்பிய பின் இவர் ஒரு கச்சேரியினை ஜெகன்மோகன் அரண்மனையில் அரண்மனை இசைக்குழுவுடன் நிகழ்த்தினார். மகாராஜா மற்றும் உறவினர் இதில் கலந்துகொண்டனர். 1937-இல், இவர் கொல்கத்தா சிம்பொனி இசைக்குழுவுடன் இசை நிகழ்ச்சியினை நடத்தினார். இதே ஆண்டு, ஒரு குறுகிய சுயசரிதை *தி இந்தியன் பிட்லர் குயின்: ஏ சார்ட் இசுகெட்ச்சு ஆப் பிலோமினா தம்புச்செட்டி (The Indian Fiddler Queen: A Short Sketch of Philomena Thumboochetty*) வெளியானது. 1938ஆம் ஆண்டில், கொல்கத்தா இசைப் பள்ளியில் ஐந்தாவது சிம்பொனி இசை நிகழ்ச்சியில் தனிப்பாடலாக இசைத்தார். இது அனைத்திந்திய வானொலியில் நேரடியாக ஒலிபரப்பப்பட்டது.  
திருமணம் மற்றும் குழந்தைகளுக்குப் பிறகு, தும்ப்ச்செட்டி பெங்களூரில் இசை நிகழ்ச்சிகளில் கலந்து கொண்டார். ஆனால் சுற்றுப்பயணங்களை மேற்கொள்ளவில்லை. இவர் தனது வாழ்க்கையின் இறுதி வரை ஒரு நாளைக்கு மூன்று மணிநேரம் தொடர்ந்து இசைப் பயிற்சி செய்து வந்தார். இவர் 1960 மற்றும் 1970களில் மேக்ஸ் முல்லர் பவன் இசைக்குழுவுடன் இசை நிகழ்ச்சிகளில் பங்கேற்று வந்தார். இவர் வயலின் கற்பித்துள்ளார். இவரது வெற்றிகரமான மாணவர்களில் ஒருவர் கிராமி விருது வென்ற வயலின் கலைஞர் மற்றும் இசையமைப்பாளர் மனோஜ் ஜோர்ஜ். தம்புச்செட்டி ஒரு சதுரங்க வீரங்கணையாகவும் இருந்தார். உட்பட ஐந்து குழந்தைகள் இருந்தனர். பிலோமினா தும்ப்ச்செட்டி 2000ஆம் ஆண்டில் இறந்தார். இவரது நினைவாக இவரது குடும்பத்தின் தம்புச்செட்டி அறக்கட்டளை ஆண்டுக்கு இரண்டு இசை நிகழ்ச்சிகளுக்கு நிதியுதவி செய்கிறது
# கோ. சூ. பிரகாஷ் ராவ்

**கோவெலமுடி சூர்ய பிரகாஷ் ராவ்** ( **Kovelamudi Surya Prakash Rao )** (1914-1996) கே. எஸ். பிரகாஷ் ராவ் எனவும் அறியப்படும் இவர் ஓர் இந்தியத் திரைப்பட இயக்குநரும், தயாரிப்பாளரும், நடிகரும் மற்றும் ஒளிப்பதிவாளரும் ஆவார். இவர் தெலுங்கு, தமிழ், கன்னடம் மற்றும் இந்தி படங்களில் பணிபுரிந்தார். 1977 இல் கன்னடத்தில் சிறந்த இயக்குனருக்கான தென்னிந்திய பிலிம்பேர் விருதை *கந்தா ஹெந்தி* என்ற படத்துக்காக வென்றார். 1995 ஆம் ஆண்டில், ராவ் தெலுங்குத் திரைப்படத்துறைக்கு இவர் செய்த பங்களிப்புகளுக்காக ரகுபதி வெங்கையா விருதைப் பெற்றார். இவர் பிரபல தெலுங்கு இயக்குநர் கே. ராகவேந்திர ராவின் தந்தையும் மற்றொரு பிரபல இயக்குநர் கோ. பாப்பையாவின் மாமாவும் ஆவார்.  
அவன் ஒரு சரித்திரம் (1976), மறுமலர்ச்சி (1956), பெற்ற தாய் (1953) போன்ற சில தமிழ் படங்களையும் இயக்கியுள்ளார்.
# கோ. சூ. பிரகாஷ் ராவ்

## விருதுகள்

- 1968 ஆம் ஆண்டு *பந்திப்போடு தொங்கலு* திரைப்படத்திற்காக சிறந்த கதை எழுத்தாளருக்கான நந்தி விருதை வென்றார்.
# லால்குடி ராஜலட்சுமி

**லால்குடி ராஜலட்சுமி** (*Lalgudi Rajalakshmi*) இந்திய பாரம்பரிய கருநாடக இசை வயலின் கலைஞர் ஆவார். ராஜலட்சுமி லால்குடி பாரம்பரியத்தில் வயலின் இசைக்கிறார்.
# லால்குடி ராஜலட்சுமி

## இளமையும் பயிற்சியும்

லால்குடி ராஜலட்சுமி இசைக்கலைஞர்களின் குடும்பத்தைச் சேர்ந்தவர். இவரது உடன்பிறப்புகள் வீணை மேதை பத்மாவதி அனந்தகோபாலன் மற்றும் வயலின் கலைஞர்களான லால்குடி ஜெயராமன் மற்றும் சிறீமதி பிரம்மானந்தம் ஆவர். இவரது ஆரம்ப பயிற்சி இவரது தந்தை லால்குடி கோபாலா அய்யரிடம் இருந்தது. பின்னர் தனது அண்ணன் லால்குடி ஜெயராமனிடமிருந்தும் கற்றுக்கொண்டார்.
# லால்குடி ராஜலட்சுமி

## இசை செயல்பாடு

லால்குடி ராஜலட்சுமி தனது 10 வயதில் பாடத் தொடங்கினார். அப்போதிருந்து, அருணா சாயிராம், டி. கே. பட்டம்மாள், மண்டோலின் ஸ்ரீநிவாஸ், மணி கிருஷ்ணசுவாமி, எம். எல். வசந்தகுமாரி, நெய்வேலி சந்தனகோபாலன், என். ரமணி, ராதா மற்றும் ஜெயலட்சுமி, சரோஜா மற்றும் லலிதா, சுதா ரகுநாதன், இவரது மகள் ஜெயந்தி குமரேஷ் மற்றும் பேரன் அபிசேக் ரகுராம் உள்ளிட்ட பல கலைஞர்களுடன் இணைந்து வயலின் இசைத்துள்ளார். இந்தியாவிலும், மலேசியா, சிங்கப்பூர் மற்றும் அமெரிக்கா உள்ளிட்ட பல நாடுகளிலும் இவர் இசை நிகழ்ச்சிகளை நிகழ்த்தியுள்ளார். ராஜலட்சுமி அனைத்திந்திய வானொலி பணியாளர் கலைஞராகவும் பணியாற்றியுள்ளார்.
# லால்குடி ராஜலட்சுமி

## விருதுகள்

ராஜலட்சுமிக்கு வழங்கப்பட்ட விருதுகளில் சிறீ தியாகராஜ பஜன சபாவின் "கலா ஜோதி", இராமகிருஷ்ண பஜன சபையின் "சங்கீத பூஷணா", காயன சமாஜாவின் "ஸ்வரபூஷணி" (2013) மற்றும் இசை அகாடமியின் மதிப்புமிக்க பாப்பா வெங்கட்ரமையா விருது (2015) ஆகியவை அடங்கும்.
# லால்குடி ராஜலட்சுமி

## கற்பித்தல்

மதிக்கப்படும் ஆசிரியராக, லால்குடி ராஜலட்சுமி மாணவர்களுக்கு வயலின், வீணா மற்றும் குரல் இசையில் பயிற்சி அளித்துள்ளார். இவரது மாணவர்களில் வீணா கலைஞர் ஜெயந்தி குமரேஷ் குறிப்பிடத்தக்கவர்.
# ரூபா ரேவதி

**ரூபா ரேவதி** (Roopa K. R. என்றும் அழைக்கப்படும் இவர் ஓர் இந்திய இசைக்கலைஞர், வயலின் கலைஞர் மற்றும் பின்னணிப் பாடகர் ஆவார். இவர் ஒரு பின்னணி பாடகராக தனது வாழ்க்கையைத் தொடங்கினார் மலையாளத் திரைப்படம் *மதம்பி*யில் 2008-இல் தனது முதல் பாடலைப் பதிவு செய்தார். தமிழ் மற்றும் கன்னடம் திரைப்படங்களிலும் பாடியுள்ளார். இவர் உண்மைநிலை நிகழ்ச்சி ஒன்றில் அம்ருதா தொலைக்காட்சியில் கலந்துகொண்டு வெற்றி பெற்றார்.
# ரூபா ரேவதி

## வாழ்க்கை

ரேவதி கேரளாவின் எர்ணாகுளத்தில் பிறந்தார். இவர்மாலினி அரிகரன் மற்றும் தாமரக்காடு கோவிந்தன் நம்பூதிரி ஆகியோரின் கீழ் தனது ஐந்து வயதில் கருநாடக இசையைக் கற்றுக்கொள்ளத் தொடங்கினார்.  
இப்போது, இவர் பி. உன்னிகிருஷ்ணன் மற்றும் எம். ஜெயச்சந்திரன் ஆகியோரின் கீழ் இதைத் தொடர்கிறார்.
# ரூபா ரேவதி

## தொழில்

ரேவதி 2008ஆம் ஆண்டில் "என்டே சாரிகே" பாடலுடன் பின்னணிப் பாடகியாக அறிமுகமானார். பி. உன்னிகிருஷ்ணனின் மலையாளப் படமான *மதம்பி* இசை இயக்குநர் எம். ஜெயச்சந்திரனின் இசையில் பாடினார்.  
2011ஆம் ஆண்டில், மலையாளத் திரையுலகில் வயலின் கலைஞராக அறிமுகமானார். பிருத்விராஜ் சுகுமாரன்- நடித்த *உருமி* எனும் தீபக் தேவ் இசையமைத்த படத்தில் வயலின் கலைஞராகப் பணியாற்றினார்.
# ரூபா ரேவதி

## தொழில்

### உண்மைநிலை நிகழ்ச்சி

- 2007-அம்ருதா தொலைக்காட்சி *சூப்பர் ஸ்டார் குளோபல்* வெற்றியாளர்.
# அக்மெல்லா ஓலரேசியா

**அக்மெல்லா ஓலரேசியா** (தாவரவியல் பெயர்: *Acmella oleracea*, ஆங்கிலம்: *toothache plant*, *Szechuan buttons*, *paracress*, *jambu*, *buzz buttons*, *tingflowers* and *electric daisy*.) என்பது பூக்கும் தாவரமாகும். இது “சூரியகாந்திக் குடும்பம்” என்ற குடும்பத்தின் கீழ் வகைப் படுத்தப்பட்டுள்ளது. இக்குடும்பத்தில் மொத்தம் 1704 பேரினங்கள் உள்ளன. அதிலுள்ள பேரினமான “அக்மெல்லா” என்பதில் 35 இனங்கள் உள்ளன. அவற்றில் ஒரு இனமாக, இதன் பெயர் ஏற்றுக் கொள்ளப்பட்டுள்ளது. இந்த தாவரயினத்தினை, லின்னேயசு ஓரளவு உரைத்தார். பின்பு, தெளிவாகக் கண்டறிந்தவர் 'இராபர்டு கே. சன்சென்' (Jansen, Robert K. (1954-)) ஆவார்.
# அக்மெல்லா ஓலரேசியா

## வாழிடம்

இதன் பிறப்பிடம் பிரேசிலின் தென்பகுதி என அறிவிக்கப்பட்டுள்ளன. மேலும், அறிமுக இடங்கள் தென் அமெரிக்கா, ஆப்பிரிக்கா கண்டங்களிலும், இந்தியா நாட்டிலும் பரவியுள்ளன.
# அக்மெல்லா ஓலரேசியா

## வளரியல்புகள்

இது செடி ஆகும். இதன் தண்டுகள் தரையோடு அல்லது நிமிர்ந்து இருக்கின்றன. தண்டின் நிறம் பெரும்பாலும் சிவப்பு நிறமுடனும், முடி இல்லாதவையாகவும் இருக்கின்றன. இலைகள் பரந்த முட்டை வடிவில் இருந்து முக்கோண வடிவில் இருக்கின்றன. இலையின் அளவு 5-11 செ.மீ. நீளம், 4-8 செ.மீ. அகலமும் உடையது. இலை விளிம்புகள் பற்கள் போன்றும், இலை நுனி கூர்மையாக அமைந்துள்ளது. மலர்கள் கொத்தாக இருந்தாலும், தலைகள் தனித்தனியாக எழுகின்றன, பூச்செண்டு நீளமான-கூம்பு வடிவிலும், 1-2.4 செமீ நீளம், 1.1-1.7 செமீ விட்ட அளவுக் கொண்ட வட்டு பூக்களாக உள்ளன. வட்டு பூக்கள், மஞ்சள் முதல் ஆரஞ்சு நிறமாகவும், இதிலுள்ள சிறு பூக்கள் 2.7-3.3 மிமீ நீளம் கொண்டதாகவும் உள்ளன.
# அக்மெல்லா ஓலரேசியா

## பயன்கள்

- ஆப்பிரிக்க மக்களிடத்தில் பல்வலிக்கு இதன் இலைகளை நேரடியாகப் பயன்படுத்துவர்.
- மடகாசுகர் தீவில் அவர்களின் பாரம்பரிய உணவில் பயன்படுத்துகின்றனர்.
- இத்தாவரத்தின் இலைகளும், பூக்களும் கலந்து உருவாக்கும் காய்ச்சிய வடிசாறு பாரம்பரிய மருத்துவத்தில் பயனாகிறது.
# விக்கிப்பீடியா:Statistics/weekly/17-Mar-2024
# அலினா கோர்லோவா

**அலினா எட்வர்டிவ்னா கோர்லோவா** *Alina Eduardivna Gorlova*, 1992) என்பவர் ஒரு உக்ரேனிய திரைப்படப் படைப்பாளி, இயக்குநர், திரைக்கதை எழுத்தாளர் ஆவார். குறிப்பாக இவர் ஆவணப்படங்களில் நிபுணத்துவம் பெற்றவர். இவர் 2017 இல் உக்ரேனிய திரைப்பட அகாதமியில் சேர்க்கப்பட்டார். மேலும் 2021 இல் உக்ரைனின் மதிப்பிற்குரிய கலைஞர் என்ற பட்டம் பெற்றார்.
# அலினா கோர்லோவா

## கல்வி

கோர்லோவா 2008 முதல் 2012 வரை கெய்வ் தேசிய ஐ. கே. கார்பென்கோ-கேரி நாடகம், திரைப்படம், தொலைக்காட்சிப் பல்கலைக்கழகத்தில் பயின்றார்.
# அலினா கோர்லோவா

## திரைப்படவியல்

- 2012: தி பஸ்ட் ஸ்டெப் இன் தி கிளவுட்
- 2014: *பாபுஷ்கா*
- 2016: கோலோட்மி யார் இன்ரோ
- 2017: *இன்விசிபில் பட்டாலியன்*, ஆவணப்படம், இரினா சிலிக் மற்றும் ஸ்வெட்லானா லிஷ்சின்ஸ்காவுடன் இணைந்து இயக்கபட்டது
- 2018: *நோ அப்வியஸ் சைன்ஸ்*, ஆவணப்படம் (டாக் ஜியுங் பின்னணி இசையமைத்தது)
- 2020: *திஸ் ரெயின் வில் நெவர் ஸ்டாப்*, ஆவணப்படம்
# அலினா கோர்லோவா

## அங்கீகாரம்

2013-பர்னாலில் நான்காவது சர்வதேச எழுத்தாளர் திரைப்பட விழா "சினி-லைசியம்": சிறந்த கதைக்கான சில்வர் ஜீன்-லூக் "சொற்களின் சக்தி" விருது.  
2018 - டோக் லீப்ஜிக் சர்வதேச ஆவணத் திரைப்பட விழாவில் எம். டி. ஆர்-மிட்டல்டுட்ஷர் ருண்ட்ஃபங்க் சேனலின் நடுவர் குழுவானது "தேர் ஆர் நோ விசபல் சைன்ஸ்" திரைப்படத்தை "சிறந்த கிழக்கு ஐரோப்பிய திரைப்படம்" என்ற விருதை வழங்கி கௌரவித்தது.  
2020-தயாரிப்பாளர் மாக்சிம் நகோனெக்னி மற்றும் இயக்குநர் அலினா கோர்லோவா ஆகியோரின் "திஸ் ரெயின் வில் நெவர் ஸ்டாப்" திரைப்படம் புளோரன்சில் நடந்த திருவிழா டீ போபோலியில் சிறந்த திரைப்படத்திற்கான விருதைப் பெற்றது.  
2021 – அயர்லாந்தின் 66வது கார்க் சர்வதேச திரைப்பட விழாவில் "திஸ் ரெயின் வில் நெவர் ஸ்டாப்" திரைப்படம் சிறந்த திரைப்படப்பண்பு வாய்ந்த ஆவணப்படத்திற்கான விருதைப் பெற்றது.
# சாருமதி ரகுராமன்

**சாருமதி ரகுராமன்** (*Charumathi Raghuraman*) என்பவர் ஓர் இந்தியக் கருநாடக இசை வயலின் கலைஞர்.
# சாருமதி ரகுராமன்

## இளமையும் பயிற்சியும்

சாருமதி ரகுராமன் கருநாடக இசைப் பாடகர் இரமா மற்றும் வி. இரகுராமன் ஆகியோருக்கு மகளாகப் பிறந்தார். இசைக்கலைஞர்களின் குடும்பத்தில் பிறந்த இவர் தனது தாயிடமிருந்து வயலின் கற்றுக்கொள்ளத் தொடங்கினார். பின்னர் மும்பையில் டி. ஆர். பாலாமணியிடமிருந்து முறையான பயிற்சியைப் பெற்றார். 1995ஆம் ஆண்டில், டி. என். கிருஷ்ணனின் ஆலோசனையின் பேரில், சாருமதி தனது 7 வயதில் அவரது சீடராக ஆனார். இவர் பி. எஸ். நாராயணசாமியிடமிருந்து கருநாடகக் குரல் இசையைப் பயின்றார். மும்பை சவேரியார் நிறுவனத்தில் வணிக நிர்வாகத்தில் முதுகலைப் பட்டம் பெற்றுள்ளார்.  
இவரது கணவர் அனந்த கிருஷ்ணன், மறைந்த பாலக்காடு ரகுவின் பேரன் ஆவார். இவரும் ஒரு மிருதங்க இசைக் கலைஞர் ஆவார்.
# சாருமதி ரகுராமன்

## இசை நிகழ்ச்சி

சாருமதியின் முதல் இசை நிகழ்ச்சியினை 1998-இல் டி. என். கிருஷ்ணனுடன் நிகழ்த்தினார். பின்னர் இவர் தனியாகவும் பிறருடன் இணைந்தும் இசை நிகழ்ச்சிகளை நிகழ்த்தினார். இவர் வயலின் நுட்பத்தில் சிறந்து விளங்குவது மட்டுமல்லாமல், குரல் நுணுக்கங்களை மெல்லிசையாக இசைப்பதிலும் திறமையானவர். சாருமதி வயலின் மற்றும் குரல் ஆசிரியரும் ஆவார்.
# சாருமதி ரகுராமன்

## விருதுகள்

- 2007 மற்றும் 2009ஆம் ஆண்டுகளில் 'சிறந்த இளம் வயலின் கலைஞர்'
- 2001,2002,2004 மற்றும் 2006ஆம் ஆண்டுகளுக்கான சிறந்த வயலின் கலைஞர் விருது சென்னை இசைக் கலா மன்றம்
- 2013ஆம் ஆண்டின் மிகவும் நம்பிக்கைக்குரிய இளம் இசைக்கலைஞருக்கான 'இராமபத்ரன் நூற்றாண்டு விருது', டேக் கழகம், இந்தியா
- சென்னை சுழற்சங்க 'இளம் சாதனையாளர் விருது'
- சி. சி. ஆர் & டி, அரசு. இந்திய உதவித்தொகை (பத்து வயதிலிருந்தே)
# சுனிதா பூயான்

**சுனிதா பூயான்** (*Sunita Bhuyan*) என்பவர் ஓர் இந்திய வயலின் கலைஞர் ஆவார். இவர் தனது 8 வயதில் தனது இசை வாழ்க்கையைத் தொடங்கினார். இசை எப்போதும் இவரது வாழ்க்கையின் ஓர் அங்கமாக இருந்து வருகிறது. இவரது தாயார் மினோட்டி கவுண்ட், இந்துசுதானி மரபு வயலின் கலைஞராக இருந்தார். பூயான் ஆரம்பத்தில் இவரது தாயாரால் பயிற்றுவிக்கப்பட்டார். பின்னர் பண்டிதர் வி. ஜி. ஜாக்கிடமிருந்து கற்றுக்கொண்டார். இவரது இசைத்தொகுப்பு "பிஹு சரங்கள்" *டைம்ஸ் இசை* மூலம் வெளியிடப்பட்ட நாட்டுப்புற முதல் வயலின் இசைத் தொகுப்பு ஆகும்.  
பூயானின் அண்மைக்கால பங்களிப்பாக, பொதுநலவாய பண்பாட்டுத் தொடர் ஐக்கிய இராச்சியம், *வித் ஸ்டிரிங்ஸ் அட்டாச்டு,* எடின்பரோ, *பியாண்ட் பௌண்டரீசு* இலண்டன், யெஸ் பேங்க் மற்றும் சிஎன்பிசியின் ”சேவ் தி ரைனோ” இசை, மற்றும் பெனிசுலா ஸ்டுடியோவுடன் உலக இசை மகளிர் நால்வர் குழு ஆகியன குறிப்பிடத்தக்கன.
# சுனிதா பூயான்

## பெற்ற விருதுகள்

- பிரியதர்சினி சிறப்பு விருது,
- பெண்களுக்கான பன்னாட்டு விருது,
- ரெக்சு கர்மவீர் உலக விருது,
- திருத்தந்தை பிரான்சிசு அவர்களிடமிருந்து வத்திக்கான் நகர விருது. இவரது இசை சிகிச்சையுடன் வறிய குழந்தைகள், புற்றுநோய் நோயாளிகள் மற்றும் இயலாமை உள்ளவர்களுக்கான சேவைக்காக.
# சினிதி மிசுரா

**சினிதி மிசுரா** (*Sniti Mishra*) ஓர் இந்தியப் பாடகி ஆவார். இவர் இந்துசுதானி பாரம்பரிய இசையில் பயிற்சி பெற்ற பாடகர் ஆவார். மிசுரா ஜீ தொலைக்காட்சி இசை இயல்நிலை தொலைக்காட்சி நிகழ்ச்சியான *ச ரி க ம ப சிங்கிங் சூப்பர் நட்சத்திரத்தில்* முதன்முறையாக அறிமுகமானார். இவர் மைந்தா-இந்திய சுவீடன் கலப்பு ஜாஸ் இசைக்குழுவான மைண்டாவுடன் தொடர்புடையவர். தாளக் கலைஞர் சிவமணி மற்றும் கிராமி விருதிற்குப் பரிந்துரைக்கப்பட்ட ஜாஸ் இசைக்கலைஞர்-விசைப்பலகை கலைஞர் லூயிஸ் பாங்க்ஸ் ஆகியோருடனும் பணியாற்றியுள்ளார். இந்தியாவிலும் உலகெங்கிலும் பாரம்பரிய மற்றும் இணைவு கச்சேரிகளை நிகழ்த்தியுள்ளார். 2016ஆம் ஆண்டிற்கான 'பாஜி ரூத் சம்மன்' விருதை உத்கலா கலாச்சாரச் சங்கம், மும்பையிலுள்ள இந்திய தொழில்நுட்பக் கழகம், இவருக்கு வழங்கியது. சினிதி பொருளாதாரத்தில் கல்லூரிக் கல்வியினை முடித்த பின்னர், நிதி மற்றும் கட்டுப்பாட்டில் முதுகலை வணிக மேலாண்மை பட்டம் பெற்றுள்ளார்.  
மிசுரா தனது அமெரிக்க இசை சுற்றுப்பயணத்தின் போது, சிகாகோ இந்தியன் குறிப்படத்தினைத் தீர்மானிக்க அழைக்கப்பட்டார். செப்டம்பர் 2013-இல், இவர் ஓர் உலகளாவிய தொண்டு நிறுவனமான *காம்பாட் பிளைண்ட்நெஸ் இன்டர்நேஷனலுக்கான* நல்லெண்ண விருப்பத் தூதராகத் தேர்ந்தெடுக்கப்பட்டார். 2023ஆம் ஆண்டின் மிகவும் மதிப்புமிக்க தான்சென் சமாரோ, 2022ஆம் ஆண்டில் சவாய் காந்தர்வ பீம்சென் விழாவிலும் இந்துஸ்தானி கயால் நிகழ்த்த சினிதி அழைக்கப்பட்டுள்ளார். 2022ஆம் ஆண்டில் இந்திய அரசு மற்றும் தேசிய ஒளிபரப்பு நிறுவனமான தூர்தர்ஷன் ஏற்பாடு செய்த பன்னாட்டு நிகழ்வில் ஒன்பது வெவ்வேறு நாடுகளில் இந்தியாவைப் பிரதிநிதித்துவப்படுத்தினார்.  
டி. இமான் இசையமைத்த *மாவீரன் கிட்டு* என்ற தமிழ்த் திரைப்படத்தில் மிசுரா குரல் கொடுத்து தமிழ் திரைத்துறையில் அறிமுகமானார். மிசுரா புகழ் பெற்ற, மராத்தி பாரம்பரிய மற்றும் காஷ்மீர் பாடல்களைப் பாடுவதில் பெயர் பெற்றவராக மாறினார். இவரது சமீபத்திய காசுமீர் நாட்டுப்புறப் பாடல் "ஹர்முக் பர்தல்" பிரபலமான வலைத் தொடரான தி பேமிலி மேன் இந்தியத் தொலைக்காட்சி தொடர் பாடலாகும். .
# சினிதி மிசுரா

## ஆரம்பகால வாழ்க்கை

ஒடிசா மேற்குப் பகுதியில் உள்ள பாலங்கிர் மாவட்டத்தில் ஓர் ஒடியா பிராமணக் குடும்பத்தில் சுனிதி மிசுரா பிறந்து வளர்ந்தார். இரண்டு குழந்தைகளில் மிசுரா இளையவர்.  
மிசுரா தனது இந்துஸ்தானி பாரம்பரியப் பயிற்சியை குவாலியர் கரானாவின் முனைவர் தாமோதர் ஹோதாவின் சீடரான குரு சிறீ ரகுநாத் சாகுவிடம் பெற்றார். புவனேசுவரத்தில் உள்ள மேலாண்மை மற்றும் தகவல் அறிவியல் நிறுவனத்தில் நிதி மற்றும் நிதிக் கட்டுப்பாட்டில் வணிக நிர்வாகத்தில் முதுகலைப் பட்டம் 2012-இல் பெற்றார்.
# சீமைத்துத்தி

## வாழிடங்கள்

- இவ்வினத்தின் **பிறப்பிடங்கள்** ஆசிய, ஐரோப்பிய நாடுகளில் காணப்படுகின்றன. எடுத்துக்காட்டாக, ஆப்கானித்தான், அல்பேனியா, அல்சீரியா, அல்த்தாய் மலைத்தொடர்கள், ஆஸ்திரியா, பெலருஸ், பெல்ஜியம், பல்காரியா, கோர்சிகா, செக்கோசிலோவாக்கியா, டென்மார்க், பிரான்சு, ஜெர்மனி, பெரிய பிரித்தானியா, கிரேக்கம் (நாடு), அங்கேரி, ஈரான், ஈராக்கு, இத்தாலி, கசக்கஸ்தான், கிர்கிசுத்தான், Krasnoyarsk, Krym, Lebanon-Syria, நெதர்லாந்து, North Caucasus, பாக்கித்தான், Palestine, போலந்து, போர்த்துகல், உருமேனியா, சார்தீனியா, சிசிலி, South European Russi, எசுப்பானியா, தஜிகிஸ்தான், Transcaucasus, தூனிசியா, துருக்கி, Turkey-in-Europe, துருக்மெனிஸ்தான், உக்ரைன், உசுபெக்கிசுத்தான், மேற்கு சைபீரியா, சிஞ்சியாங், யுகோசுலாவியா ஆகிய நாடுகளில் இது அகணியத் தாவரம் ஆகும்
- மேலும், சில நாடுகளில் **அறிமுகத் தாவர**மாகவும் இருக்கின்றது. எடுத்துக்காட்டாக, ஆர்கன்சா, Baltic States, கனெடிகட், டெலவெயர், அயர்லாந்து, கென்டக்கி, மாசச்சூசெட்ஸ், மிச்சிகன், மினசோட்டா, நெப்ராஸ்கா, நியூ பிரன்சுவிக், நியூ செர்சி, நியூயார்க், வடக்கு டகோட்டா, ஒகையோ, ஒன்றாரியோ, பென்சில்வேனியா, பிறிமோர்சுக்கி நிலப்பரப்பு, கியூபெக், சுவிட்சர்லாந்து, வர்ஜீனியா, West Himalaya, விஸ்கொன்சின்
# சீமைத்துத்தி

## வளரியல்புகள்

இவ்வினம், பல்லாண்டுத் தாவரம் ஆகும். இலையுதிர்காலத்தில் மட்டும் தண்டுகளுடன் காணப்படும், இதன் தண்டு உயரமாக வளர்கிறது. ஒரு சில பக்கவாட்டு கிளைகள் மட்டுமே காணப்படுகின்றன. முழு தாவரமும் மென்மையான முடிகளுடன் இருக்கின்றன. இலைகள், பரந்த முக்கோணமாகவும், முட்டை வடிவத்திலும் இருக்கின்றன. பெரும்பாலும் 3-5 மேலோட்டமான மடல்கள் இருக்கின்றன. இலைகள் எதிரெதிராக அமைந்துள்ளன. இலையடிச் செதில்கள் இல்லை. பூந்துணர்கள் இலைக்கோணத்தில் அமைந்துள்ளன. பூவிதழ் இளஞ்சிவப்பாகவும், பூத்துள் பைகள் சிறுநீரக வடிவத்தில் ஒரே பகுதியாக அமைந்து நுனியில் பூத்தூள் பைகள் இருக்கின்றன.
பூக்கள் ஆகத்து, செப்டம்பர் மாதங்களில் பூக்கின்றன.இதன் பழங்கள் உருண்டையாக தோன்றுகின்றன.
# சீமைத்துத்தி

## பயன்கள்

- இத்தாவரம் தோட்டங்களில் வளர்க்கப்படும் அலங்காரத் தாவரமாகத் திகழ்கிறது.
- பண்டைய உரோமானியர்கள் தங்களது உணவில் இதனைப் பயன்படுத்தினர்.
- பதினாறாம் நூற்றாண்டில், எகிப்தியர்களும் இதனை உணவில் பயன்படுத்தினர்.
- சிரியாவின் ஏழை மக்கள், இதனுடன் வெங்காயம், வெண்ணெய் ஆகியவற்றைப் பயன்படுத்தி சமைத்துண்டனர்.
- இலைக் கொழுந்துகள் சமையலுக்குப் பயன்பட்டன. பூ மொட்டுகள் ஊறுகாய் போன்று பதப்படுத்தப்பட்டு பயன்படுகிறது. இதன் வேர்கள் உரிக்கப்பட்டு, துண்டுகளாகப்பட்டு, வேகவைக்கப்படுகின்றன. பிறகு இதனுடன் இனிப்பு கலந்து சுவைக்கப் படுகிறது.
- முட்டை வெண்கருவிற்கு மாற்றாக, இத்தாவரத்தின் பெரும்பகுதிகளை, நீர் சேர்த்து கொதிக்க வைக்கும் போது கிடைக்கும் பண்டம் பயனாகிறது. வாய்ப் புண், வயிற்றுப் புண் ஆகிய உடல் நோய்களைக் குணப்படுத்த வாய்க்கொப்பளிப்பு நீராகப் பயன்படுத்தப்படுகிறது.
# செனெகலியா

**செனகலியா** (தாவரவியல் பெயர்: *Senegalia*) என்பது பபேசியே (*Fabaceae*) என்ற பூக்கும் தாவரக் குடும்பத்தின் 793 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளர் இரஃபினெசுக், கான்சுடன்டைன் சாமுவேல் (Rafinesque, Constantine Samuel (1783-1840)) ஆவார். இவரை Raf. என்று, தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரயினம் குறித்து வெளியிட்ட முதல் ஆவணக் குறிப்பு, 1838 ஆம் ஆண்டு எனத் தெரிவிக்கிறது. இப்பேரினத்தின் இயற்கை வாழ்விடப் பரவலிடம் என்பது, பூமியின் வெப்ப வலயப் பகுதிகள், அயன அயல் மண்டலப் பகுதிகள் ஆகும்.
# செனெகலியா

## இனங்கள்

கியூ தாவரவியல் ஆய்வகம், இப்பேரினத்தின் இனங்களாக, 220 இனங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.  
1. Senegalia adenocalyx
1. Senegalia albizioides
1. Senegalia alemquerensis
1. Senegalia alexae
1. Senegalia altiscandens
1. Senegalia amazonica
1. Senegalia andamanica
1. Senegalia angustifolia
1. Senegalia anisophylla
1. Senegalia ankokib
1. Senegalia aristeguietana
1. Senegalia asak
1. Senegalia ataxacantha
1. Senegalia atlantica
1. Senegalia bahiensis
1. Senegalia bonariensis
1. Senegalia borneensis
1. Senegalia brevispica
1. Senegalia burkei
1. Senegalia caesia
1. Senegalia caffra
1. Senegalia caraniana
1. Senegalia catechu
1. Senegalia catharinensis
1. Senegalia cearensis
1. Senegalia chariessa
1. Senegalia cheilanthifolia
1. Senegalia chundra
1. Senegalia circummarginata
1. Senegalia clandestina
1. Senegalia comosa
1. Senegalia condyloclada
1. Senegalia crassifolia
1. Senegalia croatii
1. Senegalia cupuliformis
1. Senegalia delavayi
1. Senegalia densispina
1. Senegalia diadenia
1. Senegalia donaldi
1. Senegalia donnaiensis
1. Senegalia duartei
1. Senegalia dudgeonii
1. Senegalia ebingeri
1. Senegalia emilioana
1. Senegalia × emoryana
1. Senegalia eriocarpa
1. Senegalia erubescens
1. Senegalia erythrocalyx
1. Senegalia etilis
1. Senegalia ferruginea
1. Senegalia fiebrigii
1. Senegalia flagellaris
1. Senegalia fleckii
1. Senegalia fumosa
1. Senegalia gageana
1. Senegalia galpinii
1. Senegalia garrettii
1. Senegalia gaumeri
1. Senegalia giganticarpa
1. Senegalia gilliesii
1. Senegalia globosa
1. Senegalia goetzei
1. Senegalia gourmaensis
1. Senegalia grandistipula
1. Senegalia greggii
1. Senegalia guangdongensis
1. Senegalia guarensis
1. Senegalia hainanensis
# தெக்கினீசியம்(III) அயோடைடு

**தெக்கினீசியம்(III) அயோடைடு** (*Technetium(III) iodide*) என்பது TcI<sub>3</sub> என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். தெக்கினீசியத்தின் முதல் அயோடைடாக இது கண்டுபிடிக்கப்பட்டு முதன்முதலில் 2013 ஆம் ஆண்டில் தெரிவிக்கப்பட்டது. கோட்பாட்டு ஆய்வுகள் TcI<sub>3</sub> சேர்மத்தின் ஒற்றை அடுக்கு பெரோ காந்தப் பண்பை வெளிக்காடுவதாக தெரிவிக்கின்றன.  
தெக்கினீசியம் குளோரோ அசிட்டேட்டுடன் (Tc<sub>2</sub>(CH<sub>3</sub>COO)4Cl<sub>2</sub>) ஐதரசன் அயோடைடைச் சேர்த்து 150 பாகை செல்சியசு வெப்பநிலையில் வினைபுரியச் செய்து அல்லது 300~400 ° செல்சியசு வெப்பநிலையில் தெக்கினீசியமும் அயோடினும் சேர்ந்து வினைபுரிவதால் தெக்கினீசியம்(III) அயோடைடு உருவாகிறது. வெற்றிடத்தில் தெக்கினீசியம்(III) அயோடைடு சேர்மத்தை 450 °செல்சியசு வெப்பநிலைக்கு சூடுபடுத்தினால் சிதைவு வினைமூலம் உலோக தெக்னீசியத்தை தயாரிக்கலாம்.
# அய்யப்பனும் கோஷியும்

**அய்யப்பனும் கோசியும்** (*Ayyappanum Koshiyum*) என்பது 2020ஆம் ஆண்டு மலையாள மொழியில் வெளியான அதிரடித் திரைப்படமாகும். இப்படத்தை இயக்குநர் சச்சி எழுதி இயக்கியிருந்தார் (இது இயக்குநராக இவரது கடைசி படம்). இரஞ்சித் மற்றும் பி. எம். சசிதரன் தயாரித்திருந்த இந்தப் படத்தில் பிருத்விராஜ் சுகுமாரன் மற்றும் பிஜு மேனன் ஆகியோர் நடித்துள்ளனர்.  
*அய்யப்பனும் கோஷியும்* 7 பிப்ரவரி 2020 அன்று வெளியிடப்பட்டது. மேலும் 2020ஆம் ஆண்டில் அதிக வசூல் செய்த மலையாள படங்களில் ஒன்றாக இருந்தது. உலகளவில் கோடியை வசூலித்தது. 68வது தேசிய திரைப்பட விருதுகளில் சச்சிக்கு சிறந்த இயக்கம், பிஜு மேனனுக்கு சிறந்த துணை நடிகர், நஞ்சியம்மாவிற்கு சிறந்த பெண் பின்னணிப் பாடகர் மற்றும் மாஃபியா சசி, சுப்ரீம் சுந்தர் மற்றும் ராஜசேகர் ஆகியோருக்கு சிறந்த சண்டைப் பயிற்சி உள்ளிட்ட 4 விருதுகளைப் பெற்று தந்தது.  
இப்படம் பவன் கல்யாண் மற்றும் ரானா தக்குபாடி நடிப்பில் தெலுங்கு மொழியில் *பீம்லா நாயக்* என்ற பெயரில் மறு ஆக்கம் செய்யப்பட்டு 25 பிப்ரவரி 2022 அன்று வெளியிடப்பட்டது.
# அய்யப்பனும் கோஷியும்

## கதைச்சுருக்கம்

இந்திய ராணுவத்தின் முன்னாள் அவில்தார் கோஷி குரியன் தனது ஓட்டுநர் குமாரனுடன் உதகமண்டலத்திலிருந்து கட்டப்பனை செல்லும் வழியில் இராணுவ உணவகத்தில் இருந்து வாங்கிய மதுகுப்பிகள் நிறைந்த ஒரு பெட்டியை தனது தானுந்தின் பின் இருக்கையில் வைத்துக் கொண்டு கோயம்புத்தூர் வழியாக பொதுப் பாதைக்கு பதிலாக, மது தடை செய்யப்பட்ட பகுதியான அட்டப்பாடி வழியாகச் செல்கின்றனர். போக்குவரத்து சோதனையின் போது வாகனம் தடுத்து நிறுத்தப்படுகிறது. இது மாதம் ஒருமுறை கலால் துறையும் காவல் துறையும் சேர்ந்து நடத்தும் வழக்கமான ஒரு சோதனையாகும். சோதையில் மதுபானம் இருப்பதைக் கண்ட கலால் அதிகாரிகள் கோஷியை கடிந்து கொள்கிறார்கள். இதனால் கோபமடைந்த கோஷி, கலால் அதிகாரியான ஃபைசலைத் தாக்குகிறார். இதைப் பார்த்த காவல் உதவி ஆய்வாளர் அய்யப்பன் நாயர் கோஷியை தடுத்து நிறுத்துகிறார். கோஷி உள்ளூர் காவல் நிலையத்திற்கு அழைத்துச் செல்லப்பட்டு, அவர் மீது முதல் தகவல் அறிக்கை பதிவு செய்யப்படுகிறது. சில நிமிடங்களில், கோஷியின் திறன்பேசியில் நன்கு அறியப்பட்ட அரசியல் மற்றும் ஊடக பிரமுகர்களின் பெயர்களைக் கண்டு அதிகாரிகள் திகைக்கிறார்கள். கோஷி தான் கட்டப்பனையில் வசிக்கும் ஒரு முன்னாள் இராணுவ அதிகாரி எனவும், குரைன் ஜான் என்ற செல்வாக்குமிக்க அரசியல் தலைவரின் மகன் எனவும் தன்னை வெளிப்படுத்துகிறார்.  
கோஷி, தான் நத்தார் பண்டிகைக்காக 5 நாட்கள் வீட்டிற்குத் திரும்ப அனுமதிக்குமாறு அய்யப்பனிடம் கேட்கிறார். ஆனால் அய்யப்பன் மறுத்து கோஷி மீது பிணை ஆணையில் வெளிவர முடியாத பிரிவுகளின் கீழ் வழக்கு பதிவு செய்யப்பட்டுள்ளது என்றும் வீட்டிற்குச் செல்ல முடியாது என்றும் கூறுகிறார்.. இதிலிருந்து தப்பிப்பதைப் பற்றி யோசித்த கோஷி தான் மதுவிற்கு அடிமையானவன் என்றும் தன்னால் மது இல்லாமல் இருக்க முடியாது என்றும் தனக்கு சிறிதளவு மதுவைத் தருமாறும் அய்யப்பனைக் கேட்டுக்கொள்கிறார். அய்யப்பனும் தனது பெண் காவலரான ஜெஸ்ஸியின் உதவியுடன் கோஷிக்கு மதுவை அளிக்கிறார். இந்த நிகழ்வுகளை அய்ய்ப்பனுக்குத் தெரியாமல் கோஷி நிகழ்படமாக எடுத்துக் கொள்கிறார். பின்னர் கோஷி பாலக்காடு துணை சிறையில் 12 நாட்களுக்கு காவலில் வைக்கப்படுகிறார். 12 நாட்களுக்குப் பிறகு, அட்டப்பாடி காவல் நிலையத்தில் ஒவ்வொரு திங்கள் மற்றும் வியாழக்கிழமைகளுக்கு ஒரு முறை கையெழுத்திட வேண்டும் என்ற நிபந்தனையின் பேரில் கோஷி பிணை ஆணை பெறுகிறார். விடுவிக்கப்பட்டதும், தான் எடுத்த நிகழ்ப்படத்தை வெளியிடுகிறார். இதைக் கண்ட காவல்துறை உயர் அதிகாரிகள் அய்யப்பனையும் ஜெஸ்ஸியையும் பணியிடை நீக்கம் செய்கின்றனர். அய்யப்பன் கைது செய்யப்பட்டு, அவரது காவலர் பதக்கங்கள் ரத்து செய்யப்படுகின்றன. அடுத்த நாள் காலையில் இருவரும் சமரசம் செய்து கொள்ள கோஷி தனது நண்பரும் சட்டமன்ற உறுப்பினருமான ஜார்ஜுடன் அய்யப்பனைச் சந்திக்க செல்கிறார்.  
அங்கு இருவரும் ஒருவருக்கொருவர் வீண் தர்க்கங்களில் ஈடுபடுகின்றனர். ஆனால் “தான் என்ற அகங்காரம்” காரணமாக, அவர்கள் இருவரும் ஒருவருக்கொருவர் சவால் விட்டுக்கொள்கிறார்கள். ஒருமுறை இருவருக்கும் கைகலப்பு ஏற்படுகிறது. கோஷியும் அய்யப்பனும் தங்கள் அகங்காரத்தால் என்ன ஆனார்கள் என்பதை மீதிக் கதை கூறுகிறது.
# அய்யப்பனும் கோஷியும்

## இசை

இந்தப் படத்தில் இடம்பெற்றுள்ள பாடல்கள் மற்றும் பின்னணி இசையை *ஜேக்ஸ் பெஜாய்* இசையமைத்துள்ளார். பாடல்களை பி. கே. ஹரிநாராயணன், ரபீக் அகமது மற்றும் நஞ்சியம்மா ஆகியோர் பாடல் வரிகளை எழுதியுள்ளனர். ஒலிப்பதிவு இசைத் தொகுப்பு 10 பிப்ரவரி 2020 அன்று மனோரமா மியூசிக் நிறுவனம் மூலம் வெளியிடப்பட்டது.
# அய்யப்பனும் கோஷியும்

## வெளியீடு

*அய்யப்பனும் கோஷியும்* பிப்ரவரி 7,2020 அன்று வெளியிடப்பட்டது. படத்தின் செயற்கைக்கோள் மற்றும் டிஜிட்டல் உரிமைகள் அமேசான் பிரைம் வீடியோ மற்றும் சூர்யா தொலைக்காட்சி விற்கப்பட்டன.
# அய்யப்பனும் கோஷியும்

## வரவேற்பு

பிருத்விராஜ் சுகுமாரன் மற்றும் பிஜு மேனன் நடிப்பு, கதை, இயக்கம், வசனங்கள், ஒளிப்பதிவு மற்றும் கேரள கலாச்சாரத்திற்கான அதன் பாரம்பரியம் ஆகியவற்றிற்காக விமர்சகர்களிடமிருந்து நேர்மறையான விமர்சனங்களைப் பெற்றது.தி நியூ இந்தியன் எக்சுபிரசு இயக்குநர் சச்சியையும் படத்தில் நடித்திருந்த நடிகர்களின் நடிப்பையும் பாராட்டி எழுதியது.
# சோடியம் தெக்கினீடேட்டு(V)

## தயாரிப்பு

தெக்கினீசியம் சோடியம் பெர்தெக்னீடேட்டுடன் சோடியம் ஆக்சைடைச் சேர்த்து இணை-சூடாக்கல் மூலம் வேதி வினைக்கு உட்படுத்தினால் சோடியம் தெக்கினீடேட்டு(V) உருவாகும். உயர் வெப்பநிலைக்கு சூடுபடுத்தப்பட்டால் சிதைவு வினையும் நிகழும்.  
சோடியம் மாலிப்டேட்டை சோடியம் ஐதராக்சைடு கரைசலுடன் சேர்த்து சிதவு வினைக்கு உட்படுத்தினலும் சோடியம் தெக்கினீடேட்டு(V) உருவாகும்.
# சோடியம் தெக்கினீடேட்டு(V)

## பண்புகள்

சோடியம் தெக்கினீடேட்டு(V) Na<sub>2</sub>O–Tc<sub>2</sub>O<sub>5</sub> என்ற அமைப்பின் உறுப்பினரான இது ஒரு கருப்பு நிறத் திண்மப்பொருளாகும். 800 °செல்சியசு வெப்பநிலை (1,470 °பாரங்கீட்டு; 1,070 கெல்வின்) வெப்பநிலை வரை இச்சேமம் நிலைப்புத்தன்மையுடன் காணப்படும்.
# Module:Data/London ward populations
# சிங்கப்பூரில் சப்பானிய ஆக்கிரமிப்பு

**சிங்கப்பூரில் சப்பானிய ஆக்கிரமிப்பு** அல்லது **சிங்கப்பூரில் சப்பானிய ஆட்சி** (ஆங்கிலம்: *Japanese Occupation of Singapore*; மலாய்: *Pendudukan Jepun di Singapura*) என்பது 1942 பிப்ரவரி 15-ஆம் தேதி முதல் 1945 ஆகஸ்டு 15-ஆம் தேதி வரையிலான காலக்கட்டத்தில், சப்பானிய இராணுவம் சிங்கப்பூரை ஆக்கிரமிப்பு செய்ததைக் குறிப்பிடுவதாகும். 1942 பிப்ரவரி 15-ஆம் தேதி நடந்த சிங்கப்பூர் போரில் ஒருங்கிணைந்த பிரித்தானிய நேச நாட்டுப் படைகள் தோற்கடிக்கப்பட்டன. பின்னர் பிரித்தானிய இராணுவப் படைகள்; ஏகாதிபத்திய சப்பானிய இராணுவத்திடம் சரணடைந்தன.  
ஒருங்கிணைந்த பிரித்தானிய நேச நாட்டுப் படைகளில்; பிரித்தானிய போர் வீரர்கள், இந்திய இராணுவ வீரர்கள், ஆஸ்திரேலிய போர் வீரர்கள், மலாயா போர் வீரர்கள், நீரிணை குடியேற்ற போர் வீரர்கள், சிங்கப்பூர் போரில் பங்கெடுத்துக் கொண்டனர்.  
சப்பான், ஐக்கிய இராச்சியம், மற்றும் சிங்கப்பூர் உட்பட பல நாடுகளின் வரலாற்றில்; சிங்கப்பூர் மீதான சப்பானிய ஆக்கிரமிப்பு ஒரு முக்கியத் திருப்புமுனையாக மாறியது. அத்துடன் சிங்கப்பூர் போர் நடந்து முடிந்த சில நாட்களில் சிங்கப்பூரின் பெயரும் மாற்றப்பட்டது.  
சிங்கப்பூருக்கு சப்பானியப் பேரரசு முதன்முதலில் வழங்கிய பெயர் **சோனான்** ஆங்கிலம்: *Syonan Island*; மலாய்: *Syonanto*; சப்பானியம்: 昭南島). அதன் பின்னர் சப்பானிய இராணுவம் சிங்கப்பூரை ஆட்சி செய்யத் தொடங்கியது.
# சிங்கப்பூரில் சப்பானிய ஆக்கிரமிப்பு

## வரலாறு

1941-ஆம் ஆண்டு டிசம்பர் 8-ஆம் தேதி, சப்பானியர்களின் வானூர்தி வெடிகுண்டுகளால் சிங்கப்பூர் தாக்கப்பட்டது. விமானத் தாக்குதலுக்குப் பிறகு, சப்பானியப் படைகள் மலாயா (இன்றைய தீபகற்ப மலேசியா) மீது தங்கள் படையெடுப்பை மையப்படுத்தின. அந்த நேரத்தில், மலாயா மற்றும் சிங்கப்பூர் வாழ் பொதுமக்கள் பிரித்தானிய ஆட்சியாளர்கள், தங்களுக்கு பாதுகாப்பு வழங்குவார்கள் என்று பெரிதும் எதிர்பார்த்தார்கள்.  
இருப்பினும், சப்பானியர்கள் காட்டுப் போரில் நன்கு பயிற்சி பெற்ற வீரர்களைக் கொண்டிருந்தனர். காட்டுக்குள் விரைவாகச் செல்லக்கூடிய சிறிய வகை தகரிகளை (*Light Tanks*) சப்பானியர்கள் பயன்படுத்தினர்கள். அதுவே அவர்களுக்குச் சாதகமாக அமைந்தது.
# சிங்கப்பூரில் சப்பானிய ஆக்கிரமிப்பு

## வரலாறு

### பிரித்தானியர்களின் திட்டம்

இதன் விளைவாக, சப்பானியர்கள் 55 நாட்களுக்குள் மலாயாவைக் கைப்பற்ற முடிந்தது. சனவரி 31, 1942-இல், சப்பானியப் படைகள் ஜொகூர் பாருவைக் கைப்பற்றின. பிரித்தானிய படைகள் மலாயாவிலிருந்து சிங்கப்பூருக்குள் பின்வாங்கின. அடுத்தக் கட்டமாக, மலாயாவையும் சிங்கப்பூரையும் இணைக்கும் மலேசியா-சிங்கப்பூர் தரைப்பாலத்தை பிரித்தானியப் படைகள் தகர்த்தன. சப்பானியர்கள் சிங்கப்பூருக்குள் எளிதாக நுழைந்துவிடக் கூடாது என்பதே அதன் நோக்கமாகும்,  
சப்பானியர்கள் சிங்கப்பூருக்குள் நுழைவதைத் தொடக்கத்திலேயே தாமதப்படுத்த பிரித்தானியப் படைத் தளபதிகள் பற்பல திட்டங்களை வகுத்து வைத்திருந்தனர். சிங்கப்பூரின் பாதுகாப்பிற்காக, மேலும் ஒரு திட்டத்தையும் முன்கூட்டியே வகுத்து வைத்து இருந்தனர். அதாவது கடலில் இருந்துதான் சப்பானியர்கள், சிங்கப்பூரை முதலில் தாக்குவார்கள் என்று பிரித்தானியர்கள் எதிர்பார்த்தார்கள்.
# சிங்கப்பூரில் சப்பானிய ஆக்கிரமிப்பு

## வரலாறு

### மலேசியா-சிங்கப்பூர் தரைப்பாலம்

அந்தக் தாக்குதல்களுக்கு எதிராக சிங்கப்பூரைக் கடல்வழியாகப் பாதுகாப்பது என்பது பிரித்தானியப் படைத் தளபதிகளின் முதன்மைத் திட்டமாகும். அந்த வகையில், சிங்கப்பூரின் தெற்கு கடற்கரையின் கடலோரப் பகுதிகளில் அதிகமான அளவில் பாதுகாப்பு அரண்களை மையப்படுத்தி வைத்தார்கள்.  
இருப்பினும், சிங்கப்பூரின் தெற்கு கடற்கரையைப் பயன்படுத்தாமல் வடமேற்கு கடற்கரை வழியாக சிங்கப்பூருக்குள் சப்பானியர்கள் நுழைந்து விட்டனர். இதைப் பிரித்தானியப் படைகள் சற்றும் எதிர்பார்க்கவில்லை. மலேசியா-சிங்கப்பூர் தரைப்பாலம் தகர்க்கப்பட்டு இருந்ததால், அந்தப் பாலத்தைச் செப்பனிடுவதற்கு நீண்ட காலம் பிடிக்கும் என்று பிரித்தானியப் படைகளின் தளபதிகள் எதிர்பார்த்தனர். ஆனால் சப்பானியப் படைகளின் ஒரு பகுதியினர் பெரிய பெரிய மிதவைக் கட்டைகளைப் பயன்படுத்தி ஜொகூர் நீரிணையைக் கடந்து சிங்கப்பூருக்குள் சென்று விட்டனர்.
# சிங்கப்பூரில் சப்பானிய ஆக்கிரமிப்பு

## வரலாறு

### புக்கிட் தீமா நீர்த்தேக்கம்

1942 பிப்ரவரி 7 -ஆம் தேதி, பிரித்தானியப் படைகளை ஏமாற்றும் நோக்கத்தில், உபின் தீவை சப்பானியர்கள் தாக்கினார்கள். ஆனால், சப்பானியர்கள் சிங்கப்பூரை வடகிழக்கிலிருந்து தான் தாக்குவார்கள் என்று பிரித்தானியப் படைகள் தவறாக எடைபோட்டு விட்டன. அடுத்த நாள், பிரித்தானியப் படைகள் எதிர்ப்பார்த்தற்கு மாறாக சப்பானியர்கள், ஜொகூர் நீரிணையைக் கடப்பதற்கு படகுகளைப் பயன்படுத்தினார்கள்.  
1942 பிப்ரவரி 9-ஆம் தேதி, மலேசியா-சிங்கப்பூர் தரைப்பாலத்தை சப்பானியர்கள் பழுது பார்த்து சரிசெய்தனர். அந்தத் தரைப்பாலம் சிலநாட்களுக்கு முன்புதான் பிரித்தானிய நேசப் படைகளால் தகர்க்கப்பட்டது. அதன் பின்னர் சப்பானியர்கள் துரிதமாகச் சிங்கப்பூருக்குள் நுழைந்தனர். 2 நாட்களுக்குப் பிறகு, சப்பானியர்கள் புக்கிட் தீமாவை அடைந்தனர். அங்கு ஒரு நீர்த்தேக்கம் இருந்தது. இங்குதான் பிரித்தானியர்கள் அவர்களுக்கான உணவு மற்றும் ஆயுதங்களை சேகரித்து வைத்திருந்தனர்.
# சிங்கப்பூரில் சப்பானிய ஆக்கிரமிப்பு

## வரலாறு

### செந்தோசா சிலோசோ கோட்டை

சப்பானியப் படைகளுக்கு எதிராக சீனத் தன்னார்வலர்களும்; பிரித்தானிய படைகளும் கடுமையான சண்டையில் ஈடுபட்டனர். இறுதியில், பிரித்தானியப் படைகள் தோல்வி அடைந்தன. இரு தரப்பிலும் பல வீரர்கள் கொல்லப்பட்டனர். பிப்ரவரி 12-ஆம் தேதி, சப்பானியப் படைகள் செந்தோசாவில் உள்ள சிலோசோ கோட்டையைத் தாக்கின.  
இதற்கிடையில் பிரித்தானியப் படைகள் சப்பானிய கப்பல் ஒன்றையும் மூழ்கடித்தன. அடுத்த நாள், பாசிர் பஞ்சாங்கில், பிரித்தானியர்களின் தளவாட முகாம்கள் மீது சப்பானியர்கள் குண்டுகளை சரமாரியாக வீசி தகர்த்தனர். இதைத் தொடர்ந்து இரு தரப்பினருக்கும் இடையே கடுமையான போர் நடந்தது.
# சிங்கப்பூரில் சப்பானிய ஆக்கிரமிப்பு

## வரலாறு

### அலெக்சாண்ட்ரா இராணுவ மருத்துவமனை

பிரித்தானிய நேசப் படைகளில் ஒரு பிரிவான மலாய் படைப்பிரிவும் போரில் இணைந்து கொண்டது. மலாய் படைப் பிரிவிற்கு தலைமை தாங்கிய லெப்டினன்ட் அட்னான் பின் சைதி, போரின் இரண்டாம் நாள் பலியானார். அவர்கள் தலைமை தாங்கினார். சப்பானிய வீரர்கள் அலெக்சாண்ட்ரா இராணுவ மருத்துவமனையில் நுழைந்து, அங்கிருந்த 200-க்கும் மேற்பட்ட மருத்துவமனை ஊழியர்கள் மற்றும் நோயாளிகளைக் கொன்றனர்.  
தண்ணீர், உணவு மற்றும் வெடிமருந்து பொருட்கள் தீர்ந்துவிட்டன; பிரித்தானியப் படை வீரர்களும் சோர்வு அடைந்து விட்டனர். மேலும் உயிரிழப்புகளைத் தடுக்க பிரித்தானியர்கள் விரும்பினர். இறுதியில், பிரித்தானியப் படைத் தளபதிகள் சரணடைய முடிவு செய்தனர்.
# சிங்கப்பூரில் சப்பானிய ஆக்கிரமிப்பு

## வரலாறு

### பிரித்தானியப் படைகள் சரணடைதல்

பிப்ரவரி 15, 1942 மாலை நேரத்தில், பிரித்தானியப் படைகளின் தலைவர் ஆர்தர் பெர்சிவல்; சப்பானியப் படைகளின் தளபதி தோமோயுகி யமாசிதா என்பவரைச் சந்தித்தார். தோமோயுகி யமாசிதா மலாயா மற்றும் சிங்கப்பூரைக் கைப்பற்றும் பணியில் ஈடுபட்டிருந்த சப்பானியப் படைகளின் தளபதி ஆவார். சந்திப்பிற்குப் பின்னர், பிரித்தானியப் படைகள் சிங்கப்பூரை ஜப்பானியப் படைகளிடம் ஒப்படைத்தன.
# தீபாலி கிசோர்

**தீபாலி கிசோர்** (*Deepali Kishore*; போச்புரி: दीपाली किशोर}};பிறப்பு 6 சனவரி 1989) ஓர் இந்திய பாடகர் ஆவார். இவர் *இந்தியன் ஐடல் 3*இன் இறுதிப் போட்டியாளராக இருந்தார். இவர் பாலிவுட் நடிகர் ஜான் ஆபிரகாமுடன் *கோல்* திரைப்படத்தில் ஒரு குழு பாடலையும் பாடினார். *டான் முத்துசாமி* படத்திற்காக ஒரு பாடல் பாடியுள்ளார். அனு மாலிக் இசையமைத்த "ஐ லவ் யூ" பாடல், *இந்தியன் ஐடல்* சீசன் 4-இல் மெய்யாங் சாங்குடன் ஒலித்தேர்வு மற்றும் ரூபரூஸை தொகுத்து வழங்கினார். இவர் *பாரத் கி ஷான்: சிங்கிங் ஸ்டார்* என்ற இசை நிகழ்ச்சியை டிடி தேசிய அலைவரிசையில் அபாசு ஜோசியுடன் தொகுத்து வழங்கினார். மகுவாவில் போஜ்புரி சோப் *பட்கி மல்காயெனில்* தீபாலி நடித்திருக்கிறார். இவரது சமீபத்திய பாலிவுட் பாடலான ஜி ஹுசோரி, மித்தூனுக்கு ஜோடியாக கி & கா. தீபாலி பாடகி ஐசுவர்யா நிகத்தை மணந்தார்.
# வைரன்கோடு

**வைரன்கோடு** (*Vairankode*), கேரளாவின் மலப்புறம் மாவட்டம், திரூர் வட்டத்துக்குட்பட்ட திருநாவாய் ஊராட்சியைச் சேர்ந்த கிராமமாகும். இவ்வூரின் பெயர் "வைரம்கோடு" எனவும் எழுதப்படுகிறது. இங்கு கேரளாவின் மிகப் பழமையானதும் நன்கறியப்பட்ட்துமான பகவதி அம்மன் கோவில் உள்ளது. கிராமமும் கோயிலும் பட்டர்நடக்காவு - பிபி அங்காடி சாலையில் அமைந்துள்ளது. திரூர் ரயில் நிலையமும் கோழிக்கோடு சர்வதேச விமான நிலையமும் இவ்வூருக்கு அருகாமையிலுள்ள இரயில் நிலையமும் விமான நிலையமுமாகும்.
# கௌரி மௌலேகி

**கௌரி மௌலேகி**(Gauri Maulekhi)
இந்தியாவில் வசிக்கும் ஓர் விலங்கு நல ஆர்வலர் ஆவார். இவர் விலங்குகளுக்கான மக்கள் அறங்காவலராக செயல்படுகிறார். இந்த அமைப்பு, மக்களவை நாடாளுமன்ற உறுப்பினர், ஸ்ரீமதி மேனகா காந்தி, நிறுவிய இந்தியாவின் மிகப்பெரிய விலங்கு நல அமைப்பாகும். திருமதி மேனகா காந்தியின் பாதுகாவலரான இவர், கால்நடைகளை பலியிடும் நடைமுறைக்கு எதிரான பிரச்சாரம் உட்பட விலங்கு உரிமைகளுக்கான வெற்றிகரமான பிரச்சாரங்களை வழிநடத்தியுள்ளார்.
# கௌரி மௌலேகி

## பின்னணி

கௌரி மௌலேகி, 1995 ஆம் ஆண்டு லக்னோவில் உள்ள விலங்குகளுக்கான மக்கள் நிறுவனத்தில் அறங்காவலராக, (பீப்பிள் ஃபார் அனிமல்ஸ்) தன்னார்வலராக பணியாற்றத் தொடங்கினார், அங்கு இவர் நகரத்தில் முதல் விலங்குகள் தங்குமிடத்தை அமைப்பதில் முக்கியப் பங்காற்றினார். இவர் தங்குமிடத்திற்கு நிதி திரட்ட உதவினார், கைவிடப்பட்ட நாய்களை மறுவாழ்வு செய்வதற்கான தத்தெடுப்பு நிகழ்ச்சிகளை நடத்தினார். மேலும், துன்பத்தில் உள்ள விலங்குகளுக்கான விலங்கு மருத்துவ ஊர்தி சேவையை ஒருங்கிணைக்க உதவினார். 2004 முதல் 2008 வரை, நொய்டாவில் உள்ள விலங்குகள் வதை தடுப்புச் சங்கத்துடன் நெருக்கமாகப் பணியாற்றி, அமைப்பின் தங்குமிட முயற்சிகளுக்குப் பங்களித்தார். 2008 ஆம் ஆண்டில், டெஹ்ராடூனில் உள்ள விலங்குகள் நல தன்னார்வ தொண்டு நிறுவனமான ராஹத் உடன் அவர் தன்னார்வத் தொண்டு செய்தார். இந்த காலகட்டத்தில், இவர் தன்னார்வ தொண்டு நிறுவனத்திற்கு நிதி திரட்டும் முயற்சிகளில் தீவிரமாக ஈடுபட்டார். 2012 ஆம் ஆண்டில், பீப்பிள் ஃபார் அனிமல்ஸ் - பீப்பிள் ஃபார் அனிமல்ஸ் உத்தரகாண்ட் என்ற உத்தரகாண்ட் அத்தியாயத்தை அவர் நிறுவினார்.  
மௌலேகி சர்வதேச அளவில் செயல்படுகிறார். இவர், நேபாளத்தில் காதிமாய் திருவிழாவில் நடந்த மாபெரும் மத விலங்கு படுகொலையை முடிவுக்கு கொண்டு வருவதற்காக வற்புறுத்தினார். கடந்த 2013-ம் ஆண்டு இந்தியாவில் பருவநிலை பேரழிவு ஏற்பட்டது, அப்போது வட இந்திய வெள்ளம் அசாதாரண மழையால் ஏற்பட்டது. வெள்ளத்தால் பாதிக்கப்பட்ட கேதார்நாத் பகுதியில் இருந்து 6,000க்கும் மேற்பட்ட விலங்குகளை வெளியேற்ற மௌலேகி உதவினார். இந்த விலங்குகளை காப்பாற்றுவது பேரழிவுகளை கையாள்வதற்கான எதிர்கால தேசிய கொள்கையை பாதித்தது. திட்டங்களில் இப்போது விலங்குகள் நலன் கருதி இணைக்கப்பட்டுள்ளது. சோனேபூர் விலங்குகள் கண்காட்சியில் (சட்டவிரோத) வனவிலங்கு வர்த்தகத்தை முடிவுக்கு கொண்டுவருவதற்கான பிரச்சாரத்திற்கும் மௌலேகி உதவினார். இந்த செயல்களினால் மௌலேகிக்கு நாரி சக்தி விருது (தேசிய விருது) கிடைத்தது.  
2019 ஆம் ஆண்டில், விலங்குகளின் நலனை மேம்படுத்துவதற்கான தனது கடந்தகால கடமைகளை அரசாங்கம் உணர வைக்கும் பிரச்சாரத்தை மௌலேகி தொடங்கினார். மாநில விலங்குகள் நல வாரியங்களை அமைப்பதற்கான பத்து ஆண்டு கால உத்தரவு குறித்து இந்தியாவின் ஒவ்வொரு மாநிலத்திற்கும் இவர் கடிதம் எழுதினார். இந்த வாரியங்கள் உச்ச நீதிமன்றத்தால் கோரப்பட்டன; சில உருவாக்கப்பட்டன, மற்றவை பணியாளர்கள் அல்லது வரவு செலவுத் திட்டம் இல்லாததால், பெயரளவில் மட்டுமே இருந்தன. 2020 ஆம் ஆண்டில், மாநில விலங்குகள் நல வாரியங்களை உருவாக்க மாநிலங்களுக்கு உத்தரவிட வேண்டும் என்று மௌலேகி இந்தியாவின் உச்ச நீதிமன்றத்தை கேட்டுக் கொண்டார்.
# கௌரி மௌலேகி

## விருதுகளும் கௌரவங்களும்

- 2013: உத்தரகாண்ட் வெள்ளத்தின் போது விலங்கு பாதுகாப்பு மற்றும் பேரிடர் மேலாண்மையில் சிறப்பான சேவை செய்ததற்காக உத்தரகாண்ட் அரசாங்கத்தால் பாராட்டப்பட்டது
- 2017: ஆய்வகங்களில் விலங்குகளின் தேவையற்ற பயன்பாட்டைக் குறைப்பதற்கான பங்களிப்புக்கான லஷ் பரிசு
- மார்ச்8, 2018: நாரி சக்தி விருது, இந்தியாவில் பெண்களுக்கான உயரிய சிவிலியன் விருது.
- 2018: விலங்கு நலனில் சிறந்த பணிக்காக லக்னோ பல்கலைக்கழகத்தின் சிறப்புமிக்க முன்னாள் மாணவர் விருது
- 2018: அமெரிக்காவின் கன்சாஸ் சிட்டியில் உள்ள ஹியூமன் சொசைட்டி இன்டர்நேஷனல் வழங்கும் சிறந்த விலங்கு பாதுகாப்பு விருது
# இப்படிக்கு காதல்

**இப்படிக்கு காதல்** (*Ippadiku Kadhal*) என்பது 2024 இல் வெளிவந்த இந்தியத் தமிழ் காதல் நாடகத் திரைப்படமாகும். இஃக்லூ புகழ் பரத் மோகன் இயக்கத்திலும் சபரீசு குமார் தயாரிப்பிலும் வெளிவந்த இப்படத்தில். பரத், சனனி ஐயர், சோனாக்சி சிங் இராவத் ஆகியோர் நடித்திருந்தனர். இப்படத்திற்கு அரோள் கரோலி இசையமைத்திருந்தார். பல்லு ஒளிப்பதிவையும் பிரசன்னா ஜி. கே. படத்தொகுப்பும் மேற்கொண்டனர். இப்படம் 2024 பெப்பிரவரி 9 அன்று கலவையான நேர்மறையான விமர்சனங்களுடன் ஆகாவில் நேரடியாக வெளியிடப்பட்டது.
# இப்படிக்கு காதல்

## கதைச்சுருக்கம்

10 ஆண்டு உறவுக்குப் பின்னர், சிவாவின் மனைவி இரம்யா இவர்களின் திருமண நாளன்றே ஒரு மகிழுந்து விபத்தில் இறந்துவிடுகிறார். மேலும் சிவா நினைவற்ற நிலைக்கு மாறுகிறார். அவர் அஞ்சனாவுடன் ஒரு புதிய உறவைத் தொடங்குகிறார். இரம்யாவுடனான கடந்தகால உறவு பற்றி அஞ்சனா அறிந்த பிறகு, மோதல் ஏற்படுகிறது.
# இப்படிக்கு காதல்

## நடிகர்கள்

- சிவனாக பரத்
- இரம்யா வேடத்தில் சனனி ஐயர்
- அஞ்சனாவாக சோனாக்சி சிங் இராவத்
- பகவதி பெருமாள்
- பாண்டியராஜன்
- கு. ஞானசம்பந்தன்
- நிரஞ்சனி அசோக்
- பிரதாப் போத்தன்
# இப்படிக்கு காதல்

## பாடல்கள்

*இஃக்லூ* படத்திற்குப் பின்னர் இரண்டாவது தடவையாக பரத் மோகனுடன் இணைந்து அரோள் கரோலி இசையமைத்தார்.  
<div>
அனைத்துப் பாடல்களையும் சௌந்தரராஜன் எழுதியுள்ளார்.
**id="184" |தமிழ்**  
| 3:47 |
| --- |
</div>
# இப்படிக்கு காதல்

## வரவேற்பு

சினிமா எக்ஸ்பிரஸின் விமர்சகர் ஒருவர், "கதையின் முடிவில் மட்டுமே கதை வேகத்தை அடைந்து கதாபாத்திரங்களின் துயரங்களைத் தெரிவிக்கின்றன. அப்போதுதான் அவர்களை உண்மையிலேயே என்ன தொந்தரவு செய்கிறது என்பது குறித்து நமக்குத் தெளிவு கிடைக்கும். இயக்க நேரம் முழுவதும் தயாரிப்பாளர்களுக்கு இந்த தெளிவு இருக்க வேண்டும் என்று நான் விரும்புகிறேன்". என்று எழுதினார். *ஆனந்த விகடனிலிருந்து* ஒர் விமர்சகர், "மந்தமான திரைக்கதை, எளிமையான தயாரிப்பு, செயற்கையான நடிப்பு ஆகியவை இக்கதையின் காதலில் விழுவதை சாத்தியமற்றதாக ஆக்குகின்றன." என்று எழுதினார்.
# வெ. சாந்த குமாரி

**வெங்கட்ராமையா சாந்த குமாரி** (பிறப்பு 5 பிப்ரவரி 1952) இந்து தேசியவாத பெண்கள் அமைப்பான ராஷ்டிரிய சேவிகா சமிதியின் தற்போதைய தலைவர் ( சமஸ்கிருதம் : *பிரமுக் சஞ்சலிகா* ) ஆவார். இவர் 2013 இல் தலைவராக பொறுப்பேற்றார்
# வெ. சாந்த குமாரி

## ஆரம்ப கால வாழ்க்கை

கர்நாடகாவின் பெங்களூருவைச் சேர்ந்த இவர், தேசத்திற்காக பொருள், மற்றும் தொண்டு செய்வதையும், பக்தியையும் தீவிரமாக கடைப்பிடிக்கும் ஒரு குடும்பத்தில் பிறந்து வளர்ந்தார். இவரது தந்தை வெள்ளையனே வெளியேறு இயக்கத்தில்(1942) தீவிரமாகச் செயல்பட்டார், மகாத்மா காந்தியின் அழைப்பைத் தொடர்ந்து, இல்லத்தரசியான இவரதுஅம்மா தனது நகைகள் அனைத்தையும் வழங்கினார். 1968ல், சாந்த குமாரி, தனது 16வது வயதில், ராஷ்ட்ர சேவிகா சமிதியுடன் தொடர்பு கொண்டார். 1969 ஆம் ஆண்டில், இவர் தேவையான அனைத்து ராஷ்டிர சேவிகா சமிதி பயிற்சி அட்டவணைகளையும் முடித்தது மட்டுமல்லாமல், பெங்களூரு வில்சன் கார்டனில் தினசரி *ஷாகா எனப்படும் பயிற்சியை* நடத்தி வந்தார். விரைவில், இவர் தலைமை பயிற்றுவிப்பாளராக நியமிக்கப்பட்டார். ஐந்து ஆண்டுகளுக்குள் இவரது பக்தியும் திறமையும் இவரை, நகரத் தலைவர், (பொறுப்பு) அலுவலகத்திற்கு அழைத்துச் சென்றது.
# வெ. சாந்த குமாரி

## பெண்ணிய பார்வைகள்

ராஷ்டிர சேவிகா சமிதி மற்ற பெண்கள் அமைப்புகளிலிருந்து, குறிப்பாக மேற்கத்திய பெண்ணிய அணுகுமுறையில் இருந்து வேறுபட்டதாக இருக்கும் என்று தான் நம்புவதாக சாந்த குமாரி கூறினார். சமிதி பெண்களை உடல் ரீதியாகவும், மன ரீதியாகவும், அறிவு ரீதியாகவும் வலிமையாக்குவதை நோக்கமாகக் கொண்டுள்ளது, அதனால் அவர்கள் தங்கள் திறனை உணர்ந்து, தேசத்தை வலுப்படுத்தவும், நல்ல சக்தியை உருவாக்கவும், வழிகாட்டவும் பயன்படுத்துவார்கள் என்று தெரிவித்தார்.  
இவர் பதவியில் இருந்த ஐந்து ஆண்டுகள், சமிதிக்கு அதிகத் தெரிவுநிலை மற்றும் பல்வகைப்படுத்தலை ஏற்படுத்தியது.
# அரோசு கல்டோ

**அரோசு கல்டோ** (*Arroz caldo*) என்பது வறுத்த பூண்டினைக் கொண்டு தயாரிக்கப்படும் உணவு ஆகும். இப்பெயர் எசுப்பானியச் சொல்லான *அரோசு கல்டோசோ* ('Arroz caldoso') என்பதிலிருந்து வந்ததென்பர். இச்சொல்லிற்க்கு, 'இதமான <small>அல்லது</small> *காய் இறைச்சியால் தயாரிக்கப்பட்ட குழம்பு* என்பது பொருளாகும். பிலிப்பைன்சு நாட்டில் இவ்வுணவு, ஒன்றுக்கும் மேற்பட்ட வகைகளில் தயாரிக்கப்படுகிறது. அங்கு இவ்வுணவை 'பொசுபசு' ('pospas') என்று அழைப்பர்.
# அரோசு கல்டோ

## வகைகள்

இதனைத் தயாரிக்கும் முறைகளை வைத்து, இதன் வகைகள் உருவாகின்றன.
- பிலிப்பைன்சு நாட்டின் *இலுகாவு* (lugaw) என்ற உணவுப் போல இது இருக்கிறது. குறிப்பிட்ட வகை அரிசியை (glutinous rice) வைத்து சமைத்துன்பர். இது அந்நாட்டின் பாரம்பரிய காலை உணவாகும். இதனைத் தயாரிக்க முதலில் கோழிக்கறியை தனியே வேகவைத்து எடுத்துக் கொண்டு, அதனைச் சிறுசிறு கறியாக பியத்து எடுத்துக் கொள்வர். பின்பு குறிப்பிட்ட அரிசியையும், இஞ்சியையும் கலந்து, அடுப்பில் வேக வைப்பர். அடிபிடிக்காமல் இருக்க தொடர்ந்து கலக்கி, பக்குவம் வந்தவுடன், சூடாகப் பரிமாறுவர். இதில் இஞ்சி சுவை அதிகமாக இருக்கும்.
- இந்த உணவை தனித்தனி கிண்ணங்களில் வைத்தும் பரிமாறுவர். இம்முறையில் வேகவைத்த முட்டை, பொறித்த பூண்டு, துண்டு துண்ணாக வெட்டப்பட்ட வெங்காயத்தாள், கருமிளகு இருக்கும்.
- மேலும், இதன் மீது தூவலாக, calamansi மாற்றாக, மீன் சுவைச்சாறு (*patis*), தேசிப்பழம் அல்லது எலுமிச்சை கலந்து தருவர்.
- சில விலை அதிகமான இவ்வுணவில், 'சாப்பூ' (safflower) பதிலாக, குங்குமப்பூவையும், மேலே தூவித் தருவர்.
# இராதாபாய் சுப்பராயன்

கைலாசு **இராதாபாய் சுப்பராயன்** (*Radhabai Subbarayan*-22 ஏப்ரல் 1891-1960) ஓர் இந்திய அரசியல்வாதி, பெண்கள் உரிமை ஆர்வலர் மற்றும் சமூக சீர்திருத்தவாதி ஆவார். இவர் இந்திய அரசியல்வாதி பி. சுப்பராயனின் மனைவியும், மோகன் குமாரமங்கலம், பி. பி. குமாரமங்கலம் மற்றும் பார்வதி கிருஷ்ணன் ஆகியோரின் தாயும் ஆவார்.
# இராதாபாய் சுப்பராயன்

## இளமை

இராதாபாய் குத்முல் மங்களூரைச் சேர்ந்த ராவ் சாகிப் குத்முல் ரங்க ராவுக்கு மகளாகப் பிறந்தார். சித்ரபூர் சரசுவத் பிராமண சமூகத்தைச் சேர்ந்தவர் இராதாபாய். மங்களூரில் பள்ளிப்படிப்பை முடித்து, சென்னை, மாநிலக் கல்லூரியில் பட்டம் பெற்றார். ஆக்சுபோர்டின் சோமர்வில் கல்லூரியில் முதுகலைப் பட்டம் பெற்றார். சிறு வயதிலேயே விதவையான இராதாபாய், 1912-இல் குமாரமங்கலத்தின் *ஜமீந்தார்* பி. சுப்பராயனை மணந்தார். இந்த தம்பதிக்கு மூன்று மகன்களும் ஒரு மகளும் இருந்தனர். சென்னை மாகாண வரவேற்பு குழுவின் தலைவர் இவருக்கு ஆதரவளிக்க மறுத்துவிட்டார்.|title=}}
இராதாபாய் 1938ஆம் ஆண்டில் ஒரு பொதுத் தொகுதியிலிருந்து மாநிலங்களவைக்குப் போட்டியின்றி தேர்ந்தெடுக்கப்பட்டார். மேலும் மாநிலங்களின் குழுவின் முதல் பெண் உறுப்பினரானார்.
# சூர்ய கிரண்

**சூர்ய கிரண்** என்பது இந்திய வான்படையின் வானூர்தி வானூர்தி சாகசகாட்சிக் குழு ஆகும். சூர்யா கிரண் வானூர்தி சாகச காட்சிக்குழு 1996 ஆம் ஆண்டில் உருவாக்கப்பட்டது. இது இந்திய விமானப்படையின் 52ஆம் படைப்பிரிவின் ஒரு பகுதியாகும். இந்தக் குழு கருநாடக மாநிலத்தில் உள்ள பீதர் விமானப்படை நிலையத்தை தளமாக கொண்டு செயல்படுகின்றது. இந்த படைப்பிரிவு ஆரம்பத்தில் எச்.ஏ.எல். கிரண் எம்கே 2 பயிற்சி விமானங்களை பயன்படுத்தியது. பின்னர் 2015 இல் ஆக் எம்கே 132 விமானங்களை பயன்படுத்த தொடங்கியது.